**NATJEČAJ ZA ERASMUS+ KA1 MOBILNOST STUDENATA ZA LJETNI SEMESTAR U AKADEMSKOJ GODINI 2024./2025.**



U okviru ERASMUS+ Programa – Ključne aktivnosti 1, Sveučilište Josipa Jurja Strossmayera u Osijeku **dana 28. kolovoza 2024**. objavljuje natječaj za dodjelu financijskih potpora studentima koji odlaze na inozemne visokoškolske ustanove ili organizacije. Svrha boravka u inozemstvu je **studijski boravak** ili **stručna praksa** ili **kombinirani studijski boravak i stručna praksa**.

**Na natječaj se mogu prijaviti svi redoviti i izvanredni studenti Sveučilišta u Osijeku.**

**Važeće razdoblje za realizaciju mobilnosti je 15. studenog 2024. – 31. srpnja 2026.**

Mobilnost u svrhu studijskog boravka i/ili stručne prakse moguće je realizirati na visokoškolskim ustanovama ili organizacijama **u Erasmus+ programskim zemljama** (države EU: Austrija, Belgija, Bugarska, Cipar, Češka, Danska, Estonija, Finska, Francuska, Njemačka, Grčka, Mađarska, Irska, Italija, Litva, Latvija, Luksemburg, Malta, Nizozemska, Poljska, Portugal, Rumunjska, Slovačka, Slovenija, Španjolska, Švedska; te Island, Lihtenštajn, Norveška, Sjeverna Makedonija, Srbija i Turska) **te Erasmus+ partnerskim zemljama** samo u onim institucijama s kojima postoji mogućnost potpisivanja međuinstitucijskih sporazuma (institucija koje su zainteresirane za potpisivanje sporazuma sa Sveučilištem u Osijeku). Popis partnerskih zemalja po Regijama nalazi se na ovoj poveznici: <https://erasmus-plus.ec.europa.eu/programme-guide/part-a/eligible-countries>

**Broj mobilnosti prema partnerskim zemljama i broj kratkoročnih mobilnosti ograničeni su te ovise o dodijeljenim financijskim sredstvima Sveučilištu**. Detaljnije informacije o uvjetima prijave nalaze se u [Uputama za studente](https://www.unios.hr/wp-content/uploads/2024/08/Upute-za-studente-24.-2.-rok-1.pdf).

**DODATNE INFORMACIJE ZA ORGANIZACIJU MOBILNOSTI:**

**[Popis inozemnih partnerskih sveučilišta i Erasmus+ ugovora](https://www.unios.hr/wp-content/uploads/2024/08/UNIOS-ERASMUS-Interinstitutional-agreements-E-ugovori-za-natjecaj-2024-KOLOVOZ-2024.pdf)**

[**Iznosi financijske potpore za studente**](https://www.unios.hr/wp-content/uploads/2024/08/Nacionalni_iznosi_KA131-2024-za-objavu.pdf) **ovise o zemlji, vrsti i trajanju aktivnosti za koju se studenti prijavljuju u okviru ovog Natječaja i navedeni su u Uputama za studente.**

Dužina razdoblja mobilnosti za studijski boravak je najmanje 2 mjeseca, a najduže 12 mjeseci.

Dužina razdoblja mobilnosti za stručnu praksu je najmanje 2 mjeseca, a najduže 12 mjeseci.

Dužina razdoblja mobilnosti za kombinirani studijski boravak i stručnu praksu je najmanje 2 mjeseca, a najduže 12 mjeseci.

**VAŽNE INFORMACIJE ZA POPUNJAVANJE PRIJAVNOG OBRASCA:**

\*ZELENO PUTOVANJE: za prijavu na zeleno putovanje potrebno je označiti odgovarajuću kućicu u prijavnom obrascu, na taj način si student rezervira financijski iznos u slučaju da se odluči putovati sredstvima zelenog putovanja (*detaljno objašnjeno u Uputama za studente*). IZJAVU O ČASTI nije potrebno dostavljati u sklopu natječaja, već prije samog odlaska na mobilnost, prije sastavljanja ugovora za financiranje.

\*Od tri ponuđene vrste mobilnosti student može izabrati samo jednu i sukladno tome popunjava prijavni obrazac. Sve ostale tablice koje ne popunjava *obavezno ostavlja prazne* (tablice koje se ne popunjavaju ne smiju se brisati).

\*Potrebno je popuniti sve kategorije unutar odabrane mobilnosti, a ako u slučaju stručne prakse nemate dogovorenu mobilnost, napišite gdje biste htjeli ići. Kasnije možete mijenjati i instituciju i državu (ako je riječ o praksi). Ako se prijavljujete za studij, u trenutku prijave na natječaj biste trebali znati gdje planirate ići zbog toga što Sveučilište za vas odmah po završetku natječaja mora slati nominacije na strano sveučilište koje ste odabrali, a s kojim imamo potpisan sporazum.

\*Pod kategorijom „godina studija“ popunjavate koja će te godina studija biti u 2024./2025. akademskoj godini. Potrebno je popuniti sve podatke, kućice ne smiju ostati prazne.

\*Mailom je potrebno slati samo prijavni obrazac u wordu, ne treba slati i ostale dokumente. Ostali dokumenti, zajedno s potpisanim prijavnim obrascem šalju se preporučeno poštom!

\*Obrazac poslan mailom ne mora biti potpisan!

\*Prijava neće biti važeća ako ne napišete trajanje mobilnosti!

**Prijava za mobilnost studenata treba sadržavati *obvezne dokumente*:**

1. **POPUNJEN** [**PRIJAVNI OBRAZAC**](https://www.unios.hr/wp-content/uploads/2024/08/PRIJAVNI-OBRAZAC-2024.-2.-rok.doc)
2. **KOPIJU DOMOVNICE (ZA HRVATSKE DRŽAVLJANE) ILI DRUGI DOKAZ O DRŽAVLJANSTVU ZA STRANE STUDENTE (priznaje se dokument sa stranice e-građani)**
3. **POTVRDU O STATUSU STUDENTA (NE STARIJU OD DATUMA OBJAVE NATJEČAJA!)**
4. **PRIJEPIS OCJENA SVIH POLOŽENIH ISPITA SA SVIH RAZINA STUDIJA (PREDDIPLOMSKI I DIPLOMSKI!)**

***Dodatne dokumente* (samo ako se student prijavljuje za status studenta s manje mogućnosti):**

1. [**IZJAVA O ČLANOVIMA ZAJEDNIČKOG KUĆANSTVA**](https://www.unios.hr/wp-content/uploads/2024/08/Izjava-o-clanovima-zajednickog-kucanstva-24.-2.-rok.docx) **(prilaže se samo u slučaju prijave za kategoriju socio-ekonomskog statusa)**
2. **DOKUMENTACIJA ZA DOKAZIVANJE STATUSA STUDENTA S MANJE MOGUĆNOSTI (POGLEDATI DETALJNE OPISE U UPUTAMA ZA STUDENTE!)**

**ROK ZA PRIJAVU: 2. LISTOPADA 2024.**

za mobilnost u svrhu **studijskog boravka** koja će se realizirati tijekom **ljetnog semestra** **2024./2025.**ili za mobilnost u svrhu obavljanja **stručne prakse** koja će se realizirati u razdoblju: **15. studenog 2024. – 31. srpnja 2026.**

**UPUTE ZA PRIJAVU:**

**Prijavni obrazac u elektroničkom obliku potrebno je poslati na e-mail adresu:****jplesa@unios.hr** **(slati u DOC formatu, ne u PDF-u), a potpisani primjerak prijavnog obrasca (koji mora biti ručno potpisan na svim predviđenim mjestima) i ostale dokumente za prijavu na natječaj poslati isključivo preporučenom poštom na adresu:**

Sveučilište Josipa Jurja Strossmayera u Osijeku – Rektorat

Za ERASMUS+ KA1 Natječaj, rok: 2.10.2024.

Trg Svetog Trojstva 3

31000 Osijek

**Neispravno popunjeni prijavni obrasci, nepotpisane prijave, prijave s nepotpunom dokumentacijom i prijave poslane poslije zadanog roka neće se razmatrati.**

**Prijave moraju biti poslane isključivo preporučenom poštom do krajnjeg roka za prijavu. Datum poštanskog pečata koji se nalazi na omotnici prijave ne smije biti kasniji od krajnjeg datuma određenog za prijavu. Prijave koje Sveučilište zaprimi samo elektroničkim putem ili prijave poslane poštom nakon krajnjeg roka za prijavu smatrat će se nevažećima.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OBRASCI ZA PROVEDBU MOBILNOSTI:

\*Napomena: Learning Agreement for Studies popunjava se isključivo preko online platforme na koju se potrebno registrirati/prijaviti putem linka: <https://learning-agreement.eu/> , dok se Learning Agreement for Traineeships i dalje popunjava u word dokumentu i šalje na potpis koordinatorima preko e-maila.

[Learning Agreement for Studies](https://www.unios.hr/wp-content/uploads/2024/08/LA-studij-2024-digital.pdf) (Sporazum o učenju u svrhu studija) + [upute](https://erasmus-plus.ec.europa.eu/resources-and-tools/mobility-and-learning-agreements/learning-agreements/studies-agreement-guidelines-ka131)

[Learning Agreement for Studies za partnerske zemlje](https://www.unios.hr/wp-content/uploads/2024/08/LA-studij-partnerske-2024.docx) (treće zemlje)

[Learning Agreement for Traineeships](https://www.unios.hr/wp-content/uploads/2024/08/LA-praksa-2024.docx) (Sporazum o učenju u svrhu stručne prakse) + [upute](https://erasmus-plus.ec.europa.eu/resources-and-tools/mobility-and-learning-agreements/learning-agreements/traineeships-agreement-guidelines-ka131)

[IZJAVA O ČASTI 2024.](https://www.unios.hr/wp-content/uploads/2024/08/IZJAVA-O-CASTI-zeleno-putovanje-24.-2.-rok-1.docx)

Konzultacije za studente održavaju se od ponedjeljka do srijede od 10 do 13 sati u Rektoratu Sveučilišta (Ured za međunarodnu suradnju, 2. kat), Tvrđa, Trg Sv. Trojstva 3, Osijek (kontakt telefon: 031 224 171, mail: jplesa@unios.hr).

Obavijest o obradi osobnih podataka u svrhu provedbe natječaja te detaljnije informacije o obradi osobnih podataka, pristupu podacima i zaštićenosti podataka nalaze se u dokumentu *Upute za studente* te na poveznici: https://webgate.ec.europa.eu/erasmus-esc/index/privacy-statement.

Erasmus+ KA1 program individualne mobilnosti studenata provodi se u okviru Erasmus+ Programa Europske komisije, u suradnji s [Agencijom za mobilnost i programe EU, Zagreb](https://www.mobilnost.hr/). Erasmus+ program sufinancira Europska unija.